ddrg/super_eurlex huggingface dataset:
[pic] | KOMISIA EURÓPSKYCH SPOLOČENSTIEV | Brusel, 09.11.2005 KOM(2005) 563 v konecnom znení 2005/0226 (CNS) Návrh NARIADENIE RADY (ES), ktorým sa mení a dopĺňa nariadenie Rady (ES) č. 533/2004 (predložená Komisiou) DÔVODOVÁ SPRÁVA Tento návrh na zmenu názvu partnerstva Chorvátska z „európskeho partnerstva“ na „prístupové partnerstvo“ vznikol v záujme zharmonizovania názvu chorvátskeho partnerstva s názvom tureckého partnerstva, keďže obidve krajiny sú kandidátske krajiny, ktoré začali prístupové rokovania. Aby bol nástroj partnerstva zrozumiteľnejší, je vhodné používať rovnaký názov partnerstva pre obidve krajiny, ktoré sú v súčasnosti v rovnakej fáze ich prístupového procesu. Je to v súlade so znením Strategického dokumentu o rozšírení z roku 2005. Toto nariadenie obsahuje návrhy zmien v príslušnom nariadení. Komisia preto vyzýva Radu, aby prijala pripojené navrhované nariadenie. 2005/0226 (CNS) Návrh NARIADENIE RADY (ES), ktorým sa mení a dopĺňa nariadenie Rady (ES) č. 533/2004 RADA EURÓPSKEJ ÚNIE, so zreteľom na Zmluvu o založení Európskeho spoločenstva, najmä na jej článok 181a ods. 2, so zreteľom na návrh Komisie[1], so zreteľom na stanovisko Európskeho parlamentu[2], keďže: (1) Nariadenie Rady (ES) č. 533/2004[3] z 22. marca 2004 stanovuje, že v rámci procesu stabilizácie a pridruženia sa ustanovia európske partnerstvá pre všetky krajiny západného Balkánu. (2) Európska rada na svojom zasadnutí v Bruseli v dňoch 17. a 18. júna 2004 rozhodla, že Chorvátsko je kandidátskou krajinou na členstvo v Európskej únii. Prístupové rokovania s Chorvátskom sa začali 3. októbra 2005. (3) Je preto vhodné stanoviť, aby namiesto európskeho partnerstva Európska únia vo svojich vzťahoch s Chorvátskom uplatňovala prístupové partnerstvo, a zodpovedajúcim spôsobom zmeniť a doplniť nariadenie (ES) č. 533/2004, PRIJALA TOTO NARIADENIE: Článok 1 Nariadenie Rady (ES) č. 533/2004 sa týmto mení a dopĺňa takto: 1 ) V názve sa slovo „Európskych“ vypúšťa. 2 ) V článku 1 sa slovo „Chorvátsku“ vypúšťa. 3) Vkladá sa tento článok 1a: „Článok 1a Ako súčasť procesu stabilizácie a pridruženia sa pre Chorvátsko ustanovuje prístupové partnerstvo. Prístupové partnerstvo poskytuje rámec pokrývajúci priority, ktoré vyplývajú z analýzy situácie v Chorvátsku, na ktoré sa musí zamerať príprava na pristúpenie vzhľadom na kodanské kritériá definované Európskou radou a dosiahnutý pokrok v rámci implementácie procesu stabilizácie a pridruženia, vrátane Dohody o stabilizácii a pridružení[4], a najmä regionálnej spolupráce.” 4 ) V článku 2 sa slovo „európskych“ vypúšťa. Článok 2 Toto nariadenie nadobúda účinnosť tretím dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1]Ú. v. EÚ C, s. [2]Ú. v. EÚ C s. [3] Ú. v. EÚ L 86, 24.3.2004, s. 1. [4] Ú. v. EÚ L 26, 28.1.2005, s. 3.
Stanovisko Komisie k revidovanému návrhu rokovacieho poriadku Riadiacej rady Európskeho strediska pre rozvoj odborného vzdelávania /* KOM/2005/0708 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.1.2006 KOM(2005) 708 v konečnom znení STANOVISKO KOMISIE k revidovanému návrhu rokovacieho poriadku Riadiacej rady Európskeho strediska pre rozvoj odborného vzdelávania STANOVISKO KOMISIE k revidovanému návrhu rokovacieho poriadku Riadiacej rady Európskeho strediska pre rozvoj odborného vzdelávania KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, keďže: (1) V nariadení (EHS) č. 337/75, ktorým sa zriaďuje Európske stredisko pre rozvoj odborného vzdelávania[1] sa v článku 5 (ods. 1) ustanovuje, že „Riadiaca rada prijme svoj rokovací poriadok, ktorý nadobudne účinnosť po schválení Radou, ktorá koná na základe stanoviska Komisie“. (2) Pôvodný rokovací poriadok strediska prijala Rada v roku 1976. (3) V nariadení Rady (ES) č. 2051/2004 z 25. októbra 2004 sa značným spôsobom upravila úloha riadiacej rady a predsedníctva strediska. (4) Riadiaca rada Európskeho strediska pre rozvoj odborného vzdelávania (Cedefop) sa preto rozhodla zmeniť a doplniť svoj pôvodný rokovací poriadok. (5) Riadiaca rada Cedefop prijala zmenený a doplnený návrh na rokovací poriadok v septembri 2005. (6) Riaditeľ v mene riadiacej rady Cedefop svojim listom z 23. septembra 2005 predložil Komisii revidovaný návrh rokovacieho poriadku so žiadosťou o postúpenie nového návrhu rokovacieho poriadku Rade na schválenie. (7) Revidovaný návrh rokovacieho poriadku zahŕňa zmeny a doplnenia, ktoré sú nevyhnutné na zohľadnenie úprav zavedených prostredníctvom nariadenia Rady č. 2051/2004 do zakladajúceho nariadenia Cedefop. Na základe týchto úvah vyjadruje Komisia svoje priaznivé stanovisko k pripojenému návrhu rokovacieho poriadku riadiacej rady Európskeho strediska pre rozvoj odborného vzdelávania. Toto stanovisko je určené Rade Európskej únie. V Bruseli. Za Komisiu Ján Figel’ člen Komisie [1] Ú. v. ES L 39, 13.2.1975.
[pic] | KOMISIA EURÓPSKYCH SPOLOČENSTIEV | Brusel, 29.8.2006 KOM(2006) 469 v konečnom znení 2006/0160 (ACC) Návrh ROZHODNUTIA RADY vo veci stanoviska Spoločenstva v rade Medzinárodnej organizácie pre tropické drevo v otázke predĺženia platnosti Medzinárodnej dohode o tropickom dreve z roku 1994 (predložen ý Komisiou) ODÔVODNENIE Medzinárodná dohoda o tropickom dreve z roku 1994 vstúpila do platnosti 1. januára 1996. Jej platnosť bola dvakrát predĺžená a skončí sa 31. decembra 2006. V januári 2006 došlo k úspešnému vyjednaniu dohody nahrádzajúcej Medzinárodnú dohodu o tropickom dreve z roku 1994 a k jej uzatvoreniu v rámci konferencie OSN o obchode a rozvoji (UNCTAD). Na 40. zasadaní rady Medzinárodnej organizácie pre tropické drevo, ktoré sa uskutočnilo v dňoch od 29. mája do 3. júna 2006 v Méride (Mexiko), bol v zmysle ustanovení článku 46 Medzinárodnej dohody o tropickom dreve z roku 1994 predložený návrh na predĺženie platnosti dohody dovtedy, dokým do platnosti nevstúpi dohoda z roku 2006 nahrádzajúca predchádzajúcu dohodu. Navrhované rozhodnutie v zmysle právneho základu nemá vplyv na príspevok Európskeho spoločenstva do administratívneho rozpočtu Medzinárodnej organizácie pre tropické drevo (ITTO), ktorý stále predstavuje nulovú čiastku. Účelom tohto návrhu je oprávniť Európske spoločenstvo hlasovať za predĺženie platnosti dohody. Komisia preto navrhuje, aby Rada prijala rozhodnutie uvedené v prílohe. 2006/0160 (ACC) Návrh ROZHODNUTIA RADY vo veci stanoviska Spoločenstva v rade Medzinárodnej organizácie pre tropické drevo v otázke predĺženia platnosti Medzinárodnej dohode o tropickom dreve z roku 1994 RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na článok 133, v súvislosti s jej článkom 300 odsek 2, so zreteľom na návrh Komisie[1], keďže: (1) Spoločenstvo Medzinárodnú dohodu o tropickom dreve z roku 1994 podpísalo a dočasne ju uplatňuje podľa rozhodnutia Rady 96/493/ES[2]. (2) V januári 2006 v rámci konferencie OSN o obchode a rozvoji (UNCTAD) došlo k úspešnému uzatvoreniu dohody nahrádzajúcej Medzinárodnú dohodu o tropickom dreve z roku 1994. (3) Medzinárodná dohoda o tropickom dreve z roku 1994 zostáva v platnosti do 31. decembra 2006 pokiaľ sa v súlade s ustanoveniami článku 46 ods. 3 a na základe rozhodnutia rady Medzinárodnej organizácie pre tropické drevo nepredĺži jej platnosť po tomto termíne, a to až do momentu vstupu do platnosti dohody, ktorá ju nahradí. (4) Predĺženie platnosti dohody je v záujme Spoločenstva. (5) Je potrebné určiť stanovisko Európskeho spoločenstva k Medzinárodnej dohode o tropickom dreve, ROZHODLA TAKTO: Jediný článok Stanovisko Európskeho spoločenstva v rade Medzinárodnej organizácie pre tropické drevo je, že hlasuje za predĺženie platnosti Medzinárodnej dohody o tropickom dreve z roku 1994 dovtedy, kým dohoda z roku 2006, ktorá ju nahrádza, nenadobudne dočasnú alebo konečnú platnosť. V Bruseli […] Za Radu predseda [1] Ú. v. EÚ Cxxx, s. xx. [2] Ú. v. ES L 208, 17.8.1996, s. 1.
Návrh nariadenie Rady, ktorým sa mení a dopĺňa nariadenie (EHS) č. 1907/90, pokiaľ ide o odchýlku týkajúcu sa umývania vajec (predložený Komisiou) /* KOM/2006/0457 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 14.8.2006 KOM(2006) 457 v konečnom znení Návrh NARIADENIE RADY, ktorým sa mení a dopĺňa nariadenie (EHS) č. 1907/90, pokiaľ ide o odchýlku týkajúcu sa umývania vajec (predložený Komisiou) DÔVODOVÁ SPRÁVA V nariadení Rady č. 1907/90 o niektorých obchodných normách pre vajcia sa stanovujú podmienky odchýlky, na základe ktorej môžu baliarne naďalej umývať vajcia do 31. decembra 2006. Rada v rámci zjednodušovania právnych predpisov pre oblasť poľnohospodárstva 19. júna 2006 prijala nové nariadenie Rady, ktorým sa nahrádza nariadenie Rady (EHS) č. 1907/90, ktoré Rada prijala 19. júna 2006 a ktoré nadobudne účinnosť 1. júla 2007. Kým sa nezačne uplatňovať nové nariadenie Rady o obchodných normách pre vajcia, mala by sa platnosť dočasnej odchýlky pre umývanie vajec stanovená v nariadení (EHS) č. 1907/90 do 31. decembra 2006 predĺžiť do 1. júla 2007. Návrh NARIADENIE RADY, ktorým sa mení a dopĺňa nariadenie (EHS) č. 1907/90, pokiaľ ide o odchýlku týkajúcu sa umývania vajec RADA EURÓPSKEJ ÚNIE, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2771/75 z 29. októbra 1975 o spoločnej organizácii trhu s vajciami[1], a najmä na jeho článok 2 ods. 2, so zreteľom na návrh Komisie, keďže: 1. V článku 6 ods. 4 nariadenia Rady č. 1907/90 z 26. júna 1990 o niektorých obchodných normách pre vajcia[2] sa stanovujú podmienky odchýlky, na základe ktorej môžu baliarne naďalej umývať vajcia do 31. decembra 2006. 2. Takéto odchýlky sa doteraz povolili deviatim baliarňam vo Švédsku a jednej v Holandsku. Kým sa od 1. júla 2007 nezačne uplatňovať nariadenie Rady (ES) č. 1028/2006 z 19. júna o obchodných normách pre vajcia[3], malo by sa do uvedeného dátumu prechodné obdobie pre umývanie vajec predĺžiť. 3. Nariadenie (EHS) č. 1907/90 by sa preto malo zodpovedajúcim spôsobom zmeniť a doplniť, PRIJALA TOTO NARIADENIE: Článok 1 V prvom pododseku článku 6 ods. 4 nariadenia (EHS) č. 1907/90 sa dátum „31. decembra 2006“ nahrádza dátumom „30. júna 2006“. Článok 2 Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie . Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda[pic][pic][pic][pic][pic][pic][pic][pic][pic] [1] Ú. v. ES L 282, 1.11.1975, s. 49. Nariadenie naposledy zmenené a doplnené nariadením (ES) č. 679/2006. (Ú. v. EÚ L 119, 4.5.2006, s. 1.). [2] Ú. v. ES L 173, 6.7.1990, s. 5. Nariadenie naposledy zmenené a doplnené nariadením (ES) č. 1039/2005 (Ú. v. EÚ L 172, 5.7.2005, s. 1). [3] Ú. v. ES L 186, 7.7.2006, s. 1.
Oznámenie Komisie Európskemu parlamentu podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu rozhodnutia Európskeho parlamentu a Rady o Európskom roku dialógu medzi kultúrami (2008) /* KOM/2006/0705 v konečnom znení - COD 2005/0203 */





[pic] | KOMISIA EURÓPSKYCH SPOLOČENSTIEV | Brusel, 14.11.2006 KOM(2006) 705 v konečnom znení 2005/0203 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu rozhodnutia Európskeho parlamentu a Rady o Európskom roku dialógu medzi kultúrami (2008) 2005/0203 (COD) OZNÁMENIE KOMISIE EURÓPSKEMU PARLAMENTU podľa druhého pododseku článku 251 ods. 2 Zmluvy o ES týkajúce sa spoločnej pozície Rady k prijatiu rozhodnutia Európskeho parlamentu a Rady o Európskom roku dialógu medzi kultúrami (2008) 1. SÚVISLOSTI Dátum predloženia návrhu EP a Rade:(dokument KOM(2005) 467, konečné znenie - 2005/0203 (COD)): | 6. október 2005 | Dátum stanoviska Európskeho hospodárskeho a sociálneho výboru: | 20. apríl 2006 | Dátum stanoviska Európskeho výboru regiónov: | 27. apríl 2006 | Dátum stanoviska Európskeho parlamentu, prvé čítanie: | 1. jún 2006 | Dátum predloženia revidovaného návrhu Komisie (dokument KOM(2006) 492, konečné znenie): | 5. september 2006 | Dátum prijatia spoločnej pozície: | 13. november 2006 | 2. CIEĽ NÁVRHU KOMISIE Na základe článku 151 zmluvy je cieľom návrhu vyhlásiť rok 2008 za Európsky rok dialógu medzi kultúrami. Dialóg medzi kultúrami je úzko spätý s ústrednou ambíciou, ktorá je základom budovania Európy, konkrétne so zbližovaním európskych národov. V celej EÚ by preto malo byť prioritou vyzývanie európskych občanov a všetkých, ktorí v Európskej únii žijú, aby sa v plnej miere podieľali na spravovaní našej rozmanitosti, ktorá sa obohacuje prostredníctvom nových migračných tokov, väčšej mobility, ako aj prostredníctvom zmien a prínosov, ktoré so sebou prináša globalizácia. Okrem toho je dialóg medzi kultúrami nástrojom, ktorý by mohol uľahčiť implementáciu série strategických priorít Únie. Európsky rok venovaný dialógu medzi kultúrami predstavuje jedinečný nástroj na zvyšovanie povedomia, ktorým možno potvrdiť túto prioritu a podnietiť občanov k účasti. Cieľom je podnietiť dlhodobý, trvalo udržateľný proces. 3. PRIPOMIENKY K SPOLOČNEJ POZÍCII Spoločná pozícia, ktorú Rada jednomyseľne prijala 13. novembra 2006 , je výsledkom rokovaní medzi uvedenými tromi inštitúciami a predstavuje kompromis prijateľný pre všetky tri inštitúcie. V porovnaní so zmeneným a doplneným návrhom Komisie, v ktorom bol prijatý veľký počet pozmeňujúcich a doplňujúcich návrhov, o ktorých hlasoval Európsky parlament v prvom čítaní, sú zmeny minimálne a sú technickej a jazykovej povahy. 4. ZÁVER Komisia považuje spoločnú pozíciu prijatú jednomyseľne 13. novembra 2006 za vhodnú a teda ju môže podporiť.
2.3.Hodnotenie vplyvu

Hodnotenie vplyvu uskutočnené v rámci prípravy tohto návrhu sa týkalo prepracovania pravidiel o prístupe k povolaniu i pravidiel o prístupe na trh, ktoré sú spolu úzko prepojené a prekrývajú sa.



Podkladom pre hodnotenie vplyvu boli rôzne štúdie uskutočnené v priebehu rokov 2004, 2005 a 2006 . Hodnotenie bolo výsledkom zmluvy uzavretej s externým konzultantom. Počas vykonávania tejto zmluvy bola nepretržite zabezpečená spätná väzba týkajúca sa hodnotenia vplyvu, aby sa pri navrhovanej rekodifikácii zabezpečilo zohľadnenie jeho výsledkov. Uplatnila sa zásada primeranej analýzy a analýza bola zameraná na najvýraznejšie formy vplyvu a distribučné účinky.

Celkovo sa hodnotilo týchto päť politických možností:

1.Pri možnosti „žiadna zmena“ by nedošlo k zmene súčasných právnych predpisov v oblasti cestnej dopravy a problémy uvedené na začiatku tohto dokumentu by pretrvávali a dokonca by sa mohli aj zhoršiť.

2.Možnosť „technické zjednodušenie bez regulačných opatrení“ by vzhľadom na osobnú dopravu predpokladala len zlúčenie a kodifikáciu daných dvoch predpisov. Hlavné problémy, ktoré boli identifikované na začiatku tohto dokumentu, by pretrvávali.

3.Možnosť „harmonizácia“ by znamenala zlúčiť a zjednodušiť predpisy, a to najmä postup udeľovania povolení pre služby medzinárodnej pravidelnej dopravy, ako aj zosúladiť prístup k povolaniu a zlepšiť monitorovanie a kontrolu. Pri tejto možnosti by sa zlepšilo dodržiavanie súladu s pravidlami v oblasti cestnej dopravy a znížili by sa administratívne náklady. Znížili by sa aj prekážky pre nových účastníkov trhu medzinárodnej cestnej osobnej dopravy.

4.Možnosť „prísnejšie normy kvality“ by zvýšila priemernú odbornú spôsobilosť aktérov v danom sektore na ešte vyššiu úroveň a zlepšila by ich finančnú spoľahlivosť. Z dlhodobého hľadiska by podporovala efektívnejších prevádzkovateľov, a tým by prinášala výhody pre celú ekonomiku. Z krátkodobého hľadiska by táto možnosť viedla k ďalším administratívnym nákladom, čo by znevýhodnilo veľmi malé podniky a nezávislých prevádzkovateľov. Táto možnosť politiky je diskutabilnejšia.

5.Pri možnosti „liberalizácia“ by sa úplne zrušil súčasný postup udeľovania povolení. Ak sa však najskôr nezosúladia normy kvality na vyššej úrovni (t. j. realizácia možnosti 4), môže dôjsť k vytlačeniu efektívnejších prevádzkovateľov z trhu. Z dlhodobého hľadiska by bol celkový vplyv na účinnosť trhu neutrálny, ak nie negatívny. Pri tejto možnosti politiky by sa v určitých krajinách znížil počet pracovných miest. Z dôvodu ďalekosiahlych dôsledkov by bolo potrebné vykonať oveľa dôkladnejšiu analýzu, ktorá by presahovala súčasný rámec tohto zjednodušovacieho opatrenia.
Návrh nariadenie Rady ktorým sa zrušuje nariadenie (ES) č. 152/2002 o vývoze určitých oceľových výrobkov EZVO a ES z Bývalej juhoslovanskej republiky Macedónsko do Európskeho spoločenstva (systém dvojitej kontroly) /* KOM/2007/0436 v konečnom znení - ACC 2007/0158 */





[pic] | KOMISIA EURÓPSKYCH SPOLOČENSTIEV | Brusel, 17.10.2007 KOM(2007) 436 v konečnom znení 2007/0158 (ACC) Návrh NARIADENIE RADY ktorým sa zrušuje nariadenie (ES) č. 152/2002 o vývoze určitých oceľových výrobkov EZVO a ES z Bývalej juhoslovanskej republiky Macedónsko do Európskeho spoločenstva (systém dvojitej kontroly) (predložený Komisiou) DÔVODOVÁ SPRÁVA V návrhu rozhodnutia Rady o pozícii Spoločenstva týkajúcej sa rozhodnutia ES – Stabilizačnej a asociačnej rady Bývalej juhoslovanskej republiky Macedónsko, ktorým sa mení a dopĺňa protokol 2 o oceľových výrobkoch k stabilizačnej a asociačnej dohode, Komisia navrhuje zrušiť systém dvojitej kontroly pre dovoz určitých oceľových výrobkov z Bývalej juhoslovanskej republiky Macedónsko do Spoločenstva. Ak by Stabilizačná a asociačná rada prijala takéto rozhodnutie, týmto návrhom by sa vykonalo dané rozhodnutie, pokiaľ ide o Spoločenstvo. Ako rozhodnutie Stabilizačnej a asociačnej rady by toto rozhodnutie malo nadobudnúť účinnosť [1. januára 2008]. Rada sa preto vyzýva, aby schválila priložený návrh. 2007/0158 (ACC) Návrh NARIADENIE RADY ktorým sa zrušuje nariadenie (ES) č. 152/2002 o vývoze určitých oceľových výrobkov EZVO a ES z Bývalej juhoslovanskej republiky Macedónsko do Európskeho spoločenstva (systém dvojitej kontroly) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na jej článok 133, so zreteľom na návrh Komisie, keďže: 1. V protokole 2 o oceľových výrobkoch k Stabilizačnej a asociačnej dohode medzi Európskymi spoločenstvami a ich členskými štátmi na jednej strane a Bývalou juhoslovanskou republikou Macedónsko na druhej strane bol ustanovený systém dvojitej kontroly bez množstvových obmedzení pre dovoz oceľových výrobkov s pôvodom v Bývalej juhoslovanskej republike Macedónsko do Spoločenstva. 2. Nariadením (ES) č. 152/2002 z 21. januára 2002 o vývoze určitých oceľových výrobkov EZVO a ES z Bývalej juhoslovanskej republiky Macedónsko do Európskeho spoločenstva (systém dvojitej kontroly) a ktorým sa ruší nariadenie (ES) č. 190/98[1], sa zaviedol systém dvojitej kontroly. 3. Rozhodnutím o xxx[2] Stabilizačná a asociačná rada zmenila a doplnila protokol 2 o oceľových výrobkoch s cieľom zrušiť systém dvojitej kontroly. Nariadenie (ES) č. 152/2002 by sa preto malo zrušiť s účinnosťou od [1. januára 2008], PRIJALA TOTO NARIADENIE: Článok 1 Nariadenie (ES) č. 152/2002 sa týmto zrušuje. Článok 2 Toto nariadenie nadobúda účinnosť [1. januára 2008]. Toto nariadenie je záväzné v celom rozsahu a priamo uplatniteľné vo všetkých členských štátoch. V Bruseli Za Radu predseda [1] Ú. v. ES L 25, 29.1.2002, s. 1. Nariadenie naposledy zmenené a doplnené nariadením (ES) č. 1791/2006 (Ú. v. EÚ L 363, 20.12.2006, s. 1). [2] Ú. v. EÚ L xx, xx.xx.xxxx, s. x.
Návrh rozhodnutie Rady, ktorým sa určuje pozícia Európskeho spoločenstva v rámci ministerskej rady Energetického spoločenstva (Belehrad, 18. december 2007) /* KOM/2007/0748 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 21.11.2007 KOM(2007) 748 v konečnom znení Návrh ROZHODNUTIE RADY, ktorým sa určuje pozícia Európskeho spoločenstva v rámci ministerskej rady Energetického spoločenstva (Belehrad, 18. december 2007) (predložená Komisiou) DÔVODOVÁ SPRÁVA Ministerská rada Energetického spoločenstva sa stretne 18. decembra 2007 v Belehrade. Aby sa Európske spoločenstvo mohlo zúčastniť na prijímaní príslušných rozhodnutí, treba určiť pozíciu Európskeho spoločenstva podľa článku 300 zmluvy a v súlade s ustanoveniami rozhodnutia Rady z 29. mája 2006 o uzavretí Zmluvy o Energetickom spoločenstve Európskym spoločenstvom. Návrh ROZHODNUTIE RADY, ktorým sa určuje pozícia Európskeho spoločenstva v rámci ministerskej rady Energetického spoločenstva (Belehrad, 18. december 2007) RADA EURÓPSKEJ ÚNIE, so zreteľom na Zmluvu o založení Európskeho spoločenstva, a najmä na článok 300 ods. 2 druhý pododsek, so zreteľom na rozhodnutie Rady o uzavretí Zmluvy o Energetickom spoločenstve Európskym spoločenstvom (2006/500/ES – 29. mája 2006), a najmä na jeho články 4 a 5, so zreteľom na návrh Komisie, ROZHODLA TAKTO: Jediný článok Vzhľadom na stretnutie ministerskej rady Energetického spoločenstva, ktoré sa má uskutočniť 18. decembra 2007 v Belehrade, je pozícia Spoločenstva, pokiaľ ide o otázky spadajúce do pôsobnosti článku 300 ods. 2 druhého pododseku zmluvy, stanovená v prílohe k tomuto rozhodnutiu. V Bruseli Za Radu predseda PRÍLOHA Pozícia Európskeho spoločenstva - Európske spoločenstvo schvaľuje, pokiaľ ide o podiel ES na celkovom rozpočte, rozpočtový príspevok vo výške maximálne 2 500 000 € na rok 2008 a 2 940 000 € na rok 2009 pod podmienkou, že Komisia schváli jeho návrh podľa článku 88 Zmluvy o Energetickom spoločenstve. - Európske spoločenstvo schvaľuje, že na vykonanie smernice 2005/89/ES, smernice 2004/97/ES a nariadenia (ES) č. 1775/2005 v zmluvných stranách, bude časový rámec na vykonanie 2 roky pre smernice a 1 rok pre nariadenie.
Návrh rozhodnutie Európskeho parlamentu a Rady o mobilizácii nástroja flexibility /* KOM/2007/0786 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 5.12.2007 KOM(2007) 786 v konečnom znení Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility (predložená Komisiou) Dôvodová správa Medziinštitucionálna dohoda zo 17. mája 2006[1] umožňuje mobilizáciu nástroja flexibility na financovanie jednoznačne špecifikovaného výdavku, ktorý by nebolo možné financovať v rámci stropov, ktoré sú k dispozícii pre jednu alebo viacero výdavkových kapitol viacročného finančného rámca. Rozpočet na rok 2008 si vyžaduje dodatočné výdavky presahujúce stropy výdavkovej podkapitoly 1a a výdavkovej kapitoly 4. Z toho dôvodu sa navrhuje mobilizovať nástroj flexibility v súlade s bodom 27 medziinštituciálnej dohody. Sumy, ktoré sa majú mobilizovať sú tieto: - 200 miliónov EUR na financovanie európskych programov GNSS (EGNOS-GALILEO), - 70 miliónov EUR na spoločnú zahraničnú a bezpečnostnú politiku. - Návrh ROZHODNUTIE EURÓPSKEHO PARLAMENTU A RADY o mobilizácii nástroja flexibility EURÓPSKY PARLAMENT A RADA EURÓPSKEJ ÚNIE, so zreteľom na medziinštitucionálnu dohodu zo 17. mája 2006 medzi Európskym parlamentom, Radou a Komisiou o rozpočtovej disciplíne a riadnom finančnom hospodárení[2], a najmä na jej bod 27, so zreteľom na návrh Komisie[3], keďže: Na zmierovacom zasadnutí 23. novembra 2007 obe zložky rozpočtového orgánu súhlasili s mobilizáciou nástroja flexibility s cieľom doplniť finančné prostriedky v rozpočte na rok 2008 pre: - európske programy GNSS (EGINOS-GALILEO) o sumu 200 miliónov EUR, - spoločnú zahraničnú a bezpečnostnú politiku o sumu 70 miliónov EUR, ROZHODLI TAKTO: Článok 1 Pre všeobecný rozpočet Európskej únie na rozpočtový rok 2008 (ďalej len „rozpočet na rok 2008“) sa nástroj flexibility využije na poskytnutie sumy vo výške 270 miliónov EUR vo viazaných rozpočtových prostriedkoch. Tieto sumy sa použijú na doplnenie finančných prostriedkov pre: - európske programy GNSS (EGNOS-GALILEO) o sumu 200 miliónov EUR v rámci článku 06 02 10 Program Galileo vo výdavkovej podkapitole 1a, - spoločnú zahraničnú a bezpečnostnú politiku o sumu 70 miliónov EUR v rámci kapitoly 19 03 vo výdavkovej kapitole 4. Článok 2 Toto rozhodnutie sa uverejní v Úradnom vestníku Európskej Únie súčasne s rozpočtom na rok 2008. V Bruseli […] Za Európsky parlament Za Radu predseda predseda […] […] [1] Ú. v. EÚ C 139, 14.6.2006, s. 1. [2] Ú. v. EÚ C 139, 14.6.2006, s. 1. [3] Ú. v. EÚ [...]